Chichipán

El chichipán [ʧiʧiˈpãŋ] (nom. cient. Parus major) es un páxaru dela familia delos páridus, el biembru más grandi dela su familia que vivin en Uropa.

 Sinonimia 
Esti páxaru, amás de chichipán, acibi el nombri de herreritu.

 Morfología 
El chichipán midi pa 14 cm i tien una envergaúra dentri 22,5 a 25,5 cm. Pesa apeninas 20 gramus. La cabeça i el pescueçu son negrus, los carrillus brancus. Un filu negru l'atraviessa el pechu (más asseñalau nel machu), que junta la barriga son de colol amarillu. 

 Comportamientu 
El cantu, que se destaca delos demás páridus, es el que le da nombri en estremeñu. Sona más reziu i finu que nos demás biembrus dela su familia.

Comi, más que ná, bichinus, enque tamién pica simientis de prantas, baguinus chicus, botonis de froris i frutus secus. Son mu confiaus si s'empican a comel dun mesmu sitiu.

Categoría:Avis